
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01432/2014-04

06.03.2015. године

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.03.2015. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ ПРИВРЕДНА АКАДЕМИЈА - СТОМАТОЛОШКИ ФАКУЛТЕТ, са седиштем у Панчеву, Жарка Зрењанина 179, ПАНЧЕВО, ПИБ: 101979807, Матични број: 08767068,  испуњава прописане стандарде за акредитацију студијског програма Докторске академске студије стоматологије, у оквиру образовно-научног поља Медицинске науке и области Стоматолошке науке, и то за 8 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ ПРИВРЕДНА АКАДЕМИЈА - СТОМАТОЛОШКИ ФАКУЛТЕТ, са седиштем у Панчево, Жарка Зрењанина 179, ПАНЧЕВО, је дана 30.07.2014. године поднела захтев за акредитацију студијског програма Докторске академске студије стоматологије, у оквиру образовно-научног поља Медицинске науке и области Стоматолошке науке,  под бројем 612-00-01432/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ ПРИВРЕДНА АКАДЕМИЈА - СТОМАТОЛОШКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм Докторске академске студије стоматологије припада образовно-научном пољу Медицинске науке и области Стоматолошке науке. Предложено звање Доктор медицинских наука - стоматологија у складу је са Листом звања НСВО.
Дужина студија од три године (9 триместара) је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 180. Планирани број студената који ће се уписати на овај студијски програм је 8. 


Установа је документовала да је програм прихваћен од стране Сената Универзитета Привредна академија 02.12.2014. године.

Основни квантитативни подаци о програму су:

1. Просечан број часова активне наставе недељно по години: 

5.00 +  0.00 +  0.00 + 15.33 = 20.33, 60.00

2. Проценат изборности на програму: 60.56%

3. Број наставника на студијском програму: 16
4. Број наставника са пуним радним временом: 14
5. Број ментора: 5 (потребан број ментора: 5)

6. Просечно оптерећење наставника на програму:  1.42
7. Просечно оптерећење наставника у установи:  5.48
8. Проценат наставе коју држе наставници са пуним радним временом: 83.53%
9. Број библиотечких јединица релевантних за студијски програм: 600
10. Укупна бруто површина 1850 m2 , нето површина за извођење наставе 923 m2 (за укупно 294 студента 6,29 m2 бруто, односно 3,14 m2 нето простора по студенту)


Наставно-научно веће Стоматолошког факултета Универзитета Привредна академија је 2013. године усвојило дугорочни Програм научноистраживачког рада за период 2013-2017. године. Министарство просвете, науке и технолошког развоја донело је новембра 2013. године одлуку о акредитацији Стоматолошког факултета за обављање научноистраживачке делатности у области медицинских наука – стоматолошке науке.

У установи је до сада одбрањено 12 магистарских теза, 6 докторске дисертација, а у последњих 10 година публиковано је 216 научних радова у часописима међународног значаја. Тренутно је на факултету у току рад на 6 пројеката, 5 домаћих и један међународни. У научноистраживачке пројекте укључена су 32 наставника (29  у домаћим и 3 у међународним пројектима). 
У претходној школској години наставници  су објавили 41 публикацију као резултат научноистраживачког рада (М20 - 22 рада, М30 -11 радова, М40 - 2 рада, М50 -5 радова, М60 - 1 рад). Приложена је и листа са подацима о шест наставника који су били ментори у изради доктората. На основу свих наведених показатеља, може да се закључи да је установа компетентна за реализацију докторских студија.

Структура студијског програма одговара захтевима стандарда у погледу дужине трајања, броја ЕСПБ, назива, циљева, исхода учења и начина извођења

Сврха студијског програма Докторске академске студије стоматологије обухвата унапређење биомедицинских наука, развој критичког мишљења студената и критичке анализе досадашњих истраживања на пољу стоматолошке науке и струке. Сврха студијског програма проистиче из циљева Стоматолошког факултета да образовањем доктора медицинских наука – стоматологија едукује кадрове који ће  својим научним потенцијалом, знањем и стручношћу бити равноправни кадровима у земљи и иностранству.


Како су научна основа стоматолошких наука биомедицинска истраживања  циљеви студијског програма докторских академских студија усмерени су ка фундаменталним истраживањима првенствено везаним за орофацијалну регију. Студијски програм омогућава студентима да у складу са структуром и садржајем овог програма самостално решавају како практичне, тако и теоријске проблеме у области стоматологије. Такође, студенти се едукују да  поштују принципе етичког кодекса и добре научне и стручне праксе и својим радом доприносе развоју научне мисли код нас.

Студијски програм траје 3 године и подељен је у 9 триместара. Курикулум  садржи 1830 часова, по годинама студија 600+630+600, од чега 450 часова предавања. Курикулум обухвата 30 предмета (12 обавезних и 18 изборних). Фактор изборности према позицијама где студент бира предмете је 60,56%.  Број ЕСПБ предвиђен за тезу и предмете који су у непосредној функцији израде тезе износи 106 ЕСПБ, односно већи је од 50% од укупног броја ЕСПБ на студијском програму, чиме је стандард задовољен.

Стоматолошки факултет у Панчеву члан је Европске асоцијације за едукацију стоматолога (АДЕЕ) што говори о усаглашености  курикулума студијских програма, како интегрисаних и специјалистичких, тако и докторских академских студија. Уз два студијска програма другог нивоа образовања, докторске академске студије као трећи ниво образовања представљају њихов наставак. Програм је усаглашен и са Стоматолошким факултетима у Истанбулу,  Даблину и Грацу.
Услови за упис на студијски програм регулисани су Статутом Факултета подразумевају завршен други степен студија у обиму од 360 ЕСПБ или интегрисане студије у обиму од 300 ЕСПБ и специјалистичке академске студије у обиму од 60 ЕСПБ, средњу оцену у току студија најмање 8 и знање енглеског језика. Рангирање се врши на основу просечне оцене, дужине студирања и остварених научних резултата. Страни држављанин приликом пријаве на Конкурс подноси нострификовану диплому о завршеним студијама и оствареним ЕСПБ. Установа је планирала упис 8 студената у прву годину студија, што је у складу са кадровским и просторним могућностима Установе.


За све предмете овог студијског програма (обавезне и изборне) утврђен је према јединственој методологији број ЕСПБ који студент стиче на основу оптерећења на часовима активне наставе (предавања и студијски истраживачки рад). 

Процедуре везане за реализацију докторске дисертације регулисане су Правилником о припреми и одбрани докторске дисертације, који је 2011. године усвојио Сенат Универзитета Привредна академија у Новом Саду. Правилником је регулисан поступак припреме, пријаве, израде и саме одбране и у складу су са законском процедуром која је прописана за ову област. Такође, Правилником су дефинисани услови који дефинишу оцену научне вредности и они су у складу са захтевима из поља медицинских наука.


Установа је приложила листу са три докторске дисертације које су одбрањене у Установи у претходне три школске године. У списку публикованих резултата ових дисертација види се да су сва три докторанта објавила више радова у међународним научним часописима са рецензијом са званичне листе Министарства надлежног за науку.


Укупан број наставника који  учествује у извођењу наставе на интегрисаним академским студијама стоматологије је 16, од којих је 14 наставника запослено са пуним радним временом а 2 наставника су наставника је ангажовано по уговору. Просечно оптерећење наставника на студијском програму је 1,42 часа недељно, а у Установи 5,48 часова недељно. Наставници запослени са пуним радним временом изводе 83,53% наставе.


Установа је приложила књигу ментора у којој се налази 5 наставника, који испуњавају услов за ментора, односно имају најмање 5 радова у часописима са СЦИ листе у последњих 10 година. 

Установа располаже простором од 1850 m2 од чега је 923 m2 простор за извођење наставе, што за укупно 294 студената на свим студијским програмима износи 3,14 m2  бруто простора  по студенту. Наставна база Општа болница Панчево предвиђена је за извођење клиничких медицинских и клиничких стоматолошких предмета, према Споразуму о сарадњи од 19.12.2002. год. 

У оквиру простора за извођење наставе студентима су на располагању: 2 амфитеатра (80 и 60 места), 2 вежбаонице по 25 места, 4 клиничке сале са 21 местом и савременом опремом, 1 операциона сала, зубно техничка лабораторија, рачунарска сала са 20 места, библиотека и читаоница са 20 места. Деканат, наставно и друго техничко особље факултета има  927 m2 површине . 

За савремено извођење наставе на овом студијском програму Установа је сачинила уговор са Телеком Србија о коришћењу телекомуникационе услуге Интернет ADSL. За потребе наставе и науке свим студентима и наставном особљу доступни су 22 стоматолошка радна места, Ербиум-ласер, дигитални  3D ортопан, лабораторија за ћелијску културу и молекуларну медицину, лабораторија за микробиологију,32 рачунара и различити софтверски пакети.

Установа је приложила листу од 263 библиотечких јединица релевантних за студијски програм, од чега је 205 уџбеника, домаћих и страних аутора који су релевантни за студијски програм стоматологије. 

Установа је 2013. године усвојила документ "Политика квалитета", а 2007. године је усвојен Правилних о студентском вредновању педагошког рада наставника и сарадника. Такође, 2009. године донет је Правилник о самовредновању студијских програма, наставе и услова рада. Оформљене су Комисије за обезбеђење и унапређење квалитета и праћење и унапређење квалитета наставе у којима су по један представник студената, које је изабрао Студентски парламент Факултета. 
У складу са Правилником о студентском вредновању педагошког рада наставника и сарадника Стоматолошки факултет спроводи вредновање свих наставника и сарадника који реализују наставу на студијским програмима. Организовање и спровођење поступка вредновања наставника и сарадника на Факултету спроводи Комисија за праћење и унапређење квалитета наставе. Вредновање наставника и сарадника спроводи се путем анкете на обрасцима који су саставни део Правилника. Анкета се спроводи сваке године у триместру у коме се окончава настава из датог предмета. 

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ ПРИВРЕДНА АКАДЕМИЈА- СТОМАТОЛОШКИ ФАКУЛТЕТ за студијски програм Докторске академске студије стоматологије, у оквиру образовно-научног поља Медицинске науке и области Стоматолошке науке, испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01432/2014-04

06.03.2015. године

Б е о г р а д
У В Е Р Е Њ Е

О АКРЕДИТАЦИЈИ студијског програма
УНИВЕРЗИТЕТ ПРИВРЕДНА АКАДЕМИЈА- СТОМАТОЛОШКИ ФАКУЛТЕТ, са седиштем у Панчево, Жарка Зрењанина 179, ПАНЧЕВО, ПИБ: 101979807, Матични број: 08767068, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма Докторске академске студије стоматологије, у оквиру образовно-научног поља Медицинске науке и области Стоматолошке науке,  и то за 8 студената у седишту. 

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

